โมโนโนเกะ เดอะ มูฟวี่: ปีศาจในสายฝน

***โมโนโนเกะ เดอะ มูฟวี่: ปีศาจในสายฝน*** () เป็นภาพยนตร์อนิเมะญี่ปุ่นแนวเหนือธรรมชาติและสยองขวัญเชิงจิตวิทยา กำกับโดย เคนจิ นากามูระ อ้างอิงจากอนิเมะโทรทัศน์เรื่อง *[[โมโนโนเกะ]]* (ปี 2007) ซึ่งเป็นภาคแยกจากซีรีส์รวมเรื่องสั้น ** (ปี 2006) ที่สร้างโดยโทเอแอนิเมชัน ผลิตโดยอีโอตา และจัดจำหน่ายร่วมกันระหว่าง Giggly Box และทวินเอนจิน โดย *Phantom in the Rain* เป็นภาพยนตร์ภาคแรกของโปรเจ็กต์ไตรภาค *โมโนโนเกะ* ภาพยนตร์นี้ให้เสียงพากย์โดย ฮิโรชิ คามิยะ ในบทของพ่อค้ายา พร้อมด้วย โทโมโยะ คุโรซาวะ, อาโออิ ยูกิ, มามิ โคยามะ, คานะ ฮานาซาวะ, ฮารุกะ โทมัตสึ, โยโกะ ฮิกาซะ, ยูโกะ ไคดะ, ยูกานะ, ยูคิ คาจิ, จุน ฟุคุยามะ, ไดสุเกะ โฮโซมิ, มิยู อิริโนะ และ เคนจิโร ซึดะ ภาพยนตร์ออกฉายในประเทศญี่ปุ่นเมื่อวันที่ 26 กรกฎาคม 2024

เน็ตฟลิกซ์ ได้รับสิทธิ์การสตรีมภาพยนตร์ และออกฉายทั่วโลกในวันที่ 28 พฤศจิกายน 2024 ภาพยนตร์ภาคต่อ *Mononoke Second Chapter: Hinezumi* มีกำหนดฉายในประเทศญี่ปุ่นวันที่ 14 มีนาคม 2025 และจะตามมาด้วยภาพยนตร์ภาคที่สามซึ่งยังไม่มีชื่ออย่างเป็นทางการ

## เรื่องย่อ
เด็กสาวชื่ออาสะพยายามผลักดันตัวเองให้ก้าวหน้าในสายอาชีพ ในขณะที่อีกคนชื่อคาเมะกำลังมุ่งสู่ความฝันที่จะมีส่วนร่วมในกิจกรรมเชิงโลกีย์ของห้องในแห่งโอโอกุ ท่ามกลางความพยายามของหญิงชราอย่างอุตายามะที่จะปกปิดความลับเหล่านั้น คนขายยาย่างกรายเข้ามาและเริ่มคลี่คลายความจริงอันน่าสะพรึงกลัวและเจ็บปวดที่ซ่อนอยู่ในใจกลางของห้องในเหล่านี้

## รายชื่อนักพากย์

## การผลิต
ในเดือนมิถุนายน 2022 มีการประกาศว่าอนิเมะซีรีส์ โมโนโนเกะ จะได้รับการดัดแปลงเป็นภาพยนตร์ในปี 2023 โดยมี เคนจิ นากามูระ กลับมารับหน้าที่กำกับภาพยนตร์อีกครั้ง ขณะที่ EOTA รับหน้าที่จัดการแอนิเมชัน

ในเดือนกุมภาพันธ์ 2023 EOTA ประกาศว่า ทากาฮิโระ ซากูราอิ ผู้ให้เสียงตัวละครในซีรีส์ปี 2007 จะไม่กลับมารับบทบาท คนขายยา โดยบทนี้ได้รับการมอบหมายให้แก่ ฮิโรชิ คามิยะ

นอกจากนี้ยังได้เปิดเผยทีมงานเพิ่มเติม ได้แก่ ยูอิจิ ทาคาฮาชิ ที่รับหน้าที่ออกแบบตัวละครจากคอนเซปต์ต้นฉบับโดย คิทสึเนโกะ นากาตะ และเพลงประกอบภาพยนตร์แต่งโดย ทาคุ อิวาซากิ

ในเดือนมีนาคม 2024 มีการประกาศว่า โทโมโยะ คูโรซาวะ, อาโออิ ยูกิ และ มามิ โคยามะ จะเข้าร่วมพากย์เสียงในภาพยนตร์

ในเดือนเมษายนของปีเดียวกัน ได้มีการประกาศรายชื่อนักพากย์เพิ่มเติม พร้อมทั้งเปิดตัวเพลงประกอบภาพยนตร์ "Love Sick" โดย Aina the End

## การฉาย
ภาพยนตร์มีกำหนดฉายในปี 2023 แต่ถูกเลื่อนออกไปเป็นวันที่ 26 กรกฎาคม 2024 และยังเข้าฉายในเทศกาลภาพยนตร์นานาชาติแฟนตาเซียครั้งที่ 28 ที่เมืองมอนทรีออลในเดือนเดียวกัน ซึ่งได้รับรางวัลเหรียญทองแดงในหมวดภาพยนตร์แอนิเมชัน

ในเดือนกันยายนของปีเดียวกัน เน็ตฟลิกซ์ได้รับสิทธิ์การสตรีมภาพยนตร์ทั่วโลก และเริ่มฉายบนแพลตฟอร์มเมื่อวันที่ 28 พฤศจิกายน 2024

## การตอบรับ
### บ็อกซ์ออฟฟิศ
ในช่วงสุดสัปดาห์เปิดตัว ภาพยนตร์เข้าฉายในโรงภาพยนตร์ 229 แห่ง และขึ้นอันดับที่ 7 ในบ็อกซ์ออฟฟิศญี่ปุ่น

## ดัดแปลง
ไลต์โนเวลที่ดัดแปลงโดย ยาสุมิ อาทาราชิ ได้รับการตีพิมพ์โดย คาโดกาวะโชเต็ง ในญี่ปุ่นเมื่อวันที่ 13 มิถุนายน 2024

มังงะที่ดัดแปลงโดย คิทสึเนโกะ นางาตะ เริ่มตีพิมพ์ลงในนิตยสาร Monthly Shōnen Sirius เมื่อวันที่ 26 พฤษภาคม 2024

## ภาคต่อ
ในเดือนกรกฎาคม ปี 2024 ได้มีการประกาศว่าภาคต่อของภาพยนตร์กำลังอยู่ในขั้นตอนการผลิต ต่อมาในเดือนเดียวกันได้มีการประกาศเพิ่มเติมว่าโปรเจกต์ภาพยนตร์ โนโมโนเกะ จะมีทั้งหมดสามภาค

ภาพยนตร์ภาคที่สอง มีชื่อว่า  กำหนดออกฉายในญี่ปุ่นวันที่ 14 มีนาคม 2025

## หมายเหตุ

## อ้างอิง

## แหล่งข้อมูลอื่น
*  
* 
* 
* 

หมวดหมู่:ภาพยนตร์ภาษาญี่ปุ่นยุค 2020
หมวดหมู่:ภาพยนตร์แอนิเมชันที่ดัดแปลงจากซีรีส์แอนิเมชัน
หมวดหมู่:อนิเมะและมังงะแนวลึกลับ
หมวดหมู่:อนิเมะออริจินัลของเน็ตฟลิกซ์
หมวดหมู่:อนิเมะและมังงะแนวสยองขวัญเชิงจิตวิทยา
หมวดหมู่:โยไคในอนิเมะแลมังงะ